Groomer (hatytring)

Groomer er et begrep som viser til en påstand om at skeive (LHBT+-personer), deres støttespillere og progressive bruker undervisning om kjønnsmangfold som en metode for å «groome» barn i den betydning av å at de skal forledes inn til seksuell utnyttelse. Særlig den amerikanske ytre høyresiden bruker begrepet for å «hevde at LHBTQ-folk, deres allierte og liberale i sin alminnelighet er pedofile eller pedofili-støttespillere». Twitter innførte i 2022 restriksjoner mot ordet «groomer» som ledd i kampen mot hatefulle ytringer. Denne restriksjonen ble opphevet etter kort tid da plattformen ble kjøpt opp av Elon Musk.

Påstandene har blitt beskrevet som homofobiske og transfobiske, og som eksempler på en moralpanikk. Påstanden om at homofile har økt risiko for å begå overgrep mot mindreårige enn heterofile er grunnløs. Ifølge Vox er grooming-teorien gamle homofobe forestillinger. Ifølge NBC News har dette blant annet bakgrunn i en kampanje drevet av den kristne aktivisten Anita Bryant på 1970-tallet. I USA ble begrepet popularisert på ny i 2021 av Christopher Rufo og James Lyndsay.

Referanser

Homofobi
Transfobi